Sultan Məsud 1145-46-cı illərdə Azərbaycana yürüşü ərəfəsində Səlcuq şəhzadələrini Tikrit qalasında həbsə atdı. Şəhzadələr illərlə qalada həbsdə qaldılar. 1152-ci ildə Məsudun ölümündən sonra Abbasi xəlifəsi Müqtəfi-Lidillah İraq Səlcuqlarının başda Bağdad Ərəb İraqındakı torpaqlarını ələ keçirməyə başladı. Xəlifənin qüvvətlənməsindən narahat olan Sultan Məhəmməd və tərəfdarları qoşun yığaraq Bağdada doğru hücuma başladılar. Bu ərəfədə həbsdə olan şəhzadələri də azad etdilər. Arslan şaha ordunun mərkəzində rəhbərlik verildi. Lakin baş vermiş döyüşdə İraq Səlcuq sultanlığı məğlub edildi.